En 35-årig mand er mandag formiddag blevet stukket i hovedet med en skruetrækker. Nordjyllands Politi har afspærret Tåsingegade efter epsioden.

Tåsingegade i Hjørring er mandag eftermiddag afspærret, da Nordjyllands Politi efterforsker en sag, hvor en mand er blevet stukket i hovedet. Det oplyser Nordjyske Medier. - Han er formentlig blevet stukket med en skruetrækker, oplyser vagtchef Poul Badsberg, Nordjyllands Politi til Nordjyske. Klokken 10.57 blev en 35-årig mand, der i forvejen er kendt af politiet, fundet liggende på gaden med skader i ansigtet. Han er ikke i livsfare og vil ikke forklare, hvad der er sket. Politiet tror, alkohol har haft en betydning i overfaldet.